# Λι Τζονγκ-τζε

| Λι Τζονγκ-τζε |
| --- |
|  |
| Γενικές πληροφορίες |
| Όνομα στη μητρική γλώσσα | 이정재 (Κορεατικά)  |
| Γέννηση | 15  Δεκεμβρίου 1972 Σεούλ |
| Χώρα πολιτογράφησης | Νότια Κορέα |
| Θρησκεία | Protestant |
| Εκπαίδευση και γλώσσες |
| Μητρική γλώσσα | Κορεατική γλώσσα |
| Ομιλούμενες γλώσσες | Κορεατική γλώσσα |
| Σπουδές | Πανεπιστήμιο Ντονγκούκ Hyundai Senior High School |
| Πληροφορίες ασχολίας |
| Ιδιότητα | ηθοποιός ηθοποιός ταινιών advertising model ηθοποιός τηλεόρασης σκηνοθέτης κινηματογράφου |
| Εργοδότης | Artist Company |
| Αντιπρόσωπος | Artist Company Creative Artists Agency |
| Περίοδος ακμής | 1993 |
| Οικογένεια |
| Σύντροφος | Lim Se-ryeong (από 2015) |
| Αξιώματα και βραβεύσεις |
| Βραβεύσεις | Baeksang Arts Award for Best New Actor – Television (1995) Blue Dragon Film Award for Best New Actor (1995) Blue Dragon Film Award for Best Actor (1999) Blue Dragon Film Award for Best Supporting Actor (2013) Baeksang Arts Award for Best Supporting Actor – Film (2014) Critics' Choice Television Award for Best Actor in a Drama Series (2022) Βραβείο Σωματείου Ηθοποιών για εξαιρετική ερμηνεία από άνδρα ηθοποιό σε δραματική σειρά (2022) βραβείο Έμμυ ζώνης υψηλής τηλεθέασης Α' ανδρικού ρόλου σε δραματική σειρά (2022) Order of Cultural Merit, 1st class (2022) |
|  Σχετικά πολυμέσα |
|

Ο **Λι Τζονγκ-τζε** (κορεατικά: 이정재, Χάντσα: 李政宰, RR: *I Jeong-jae*, MR: *I Chŏngjae*, 15 Δεκεμβρίου 1975) είναι Νοτιοκορεάτης ηθοποιός του κινηματογράφου και της τηλεόρασης και μοντέλο. Γεννήθηκε στη Σεούλ και, αργότερα (το 2008) αποφοίτησε από το πανεπιστήμιο Dongguk University, παίρνοντας πτυχίο στο θέατρο και στον κινηματογράφο. Κατά τις αρχές του 1990, τον ανακάλυψε ο Α Γιονγκ-σου και ξεκίνησε για λίγο καιρό να εργάζεται ως μοντέλο. Γρήγορα όμως έγινε διάσημος στην τηλεόραση, με τις σειρές *Feelings* (1994) και *Sandglass* (1995), ακολουθώντας αποκλειστικά σχεδόν υποκριτική καριέρα. Η καριέρα του εκτοξεύτηκε στη χώρα του, το 1998, με την ταινία *An Affair*.

Ωστόσο, το ντεμπούτο του στον κινηματογράφο έγινε το 1993, με την ταινία *Love is Oh Yeah!*. Ο Λι, είναι ηθοποιός με πλουραλισμό, ερμηνεύοντας ρόλους σε διάφορα κινηματογραφικά είδη, όπως τα αισθηματικά *Il Mare* (2020) και *Over the Rainbow* (2002), τις δράσης *The Last Witness* (2001) και *Typhoon* (2005) και το εποχής *The Face Reader* (2013). Στην τηλεόραση έκανε το ντεμπούτο το 1993, με τη σειρά *Dinosaur Teacher* . Κατά το τέλος αυτής της δεκαετίας απείχε από την τηλεόραση επιστρέφοντας στο τέλος της επόμενης δεκαετίας, και ακριβώς το ίδιο έκανε και την τρίτη δεκαετία, επιστρέφοντας το 2019, με τη σειρά *Chief of Staff*. Την ίδια χρονιά πρωταγωνίστησε και στην ταινία τρόμου *Svaha: The Sixth Finger*.

Το 2010, συμμετείχε στη βραβευμένη νοτιοκορεατική ταινία *The Housemaid*, κερδίζοντας το βραβείο του Καλύτερου Ηθοποιού στο πορτογαλικό φεστιβάλ Fantasporto. Το 1999, με την ταινία *City of the Rising Sun*, κέρδισε και το βραβείο του Καλύτερου Ηθοποιού στα Blue Dragon Film Awards. Ο Λι, είναι ένας πολυβραβευμένος ηθοποιός, από τα πιο δημοφιλή φεστιβάλ της Νότιας Κορέας, με πολλές επίσης υποψηφιότητες. Μετά την καθυστερημένη αποφοίτησή του από το πανεπιστήμιο, έπαιξε το 2008 και στο θέατρο. Είναι πολύ καλός φίλος με τον έτερο Νοτιοκορεάτη ηθοποιό, Τζονγκ Ου-σονγκ, με τον οποίον δραστηριοπούνται και επιχειρηματικά τα τελευταία 20 χρόνια. Μετά το 2000, ο Λι, έχει και ρεστοράν ιταλικού φαγητού στη Σεούλ.

## Παραπομπές

## Εξωτερικοί σύνδεσμοι

* Lee Jung-jae, επίσημος λογαριασμός στο Facebook.
* Ο/Η Lee Jung-jae, στο IMDb.